CELEX: 62020TN0076
Language: da
Date: 2020-02-07 00:00:00
Title: Sag T-76/20: Sag anlagt den 7. februar 2020 — Den Tjekkiske Republik mod Kommissionen

30.3.2020   
            
            
               DA
            
            
               Den Europæiske Unions Tidende
            
            
               C 103/37
            
         
      Sag anlagt den 7. februar 2020 — Den Tjekkiske Republik mod Kommissionen
      (Sag T-76/20)
      (2020/C 103/52)
      Processprog: tjekkisk
      
         Parter
      
      
         Sagsøger: Den Tjekkiske Republik (ved M. Smolek, J. Pavliš, O. Serdula og J. Vláčil, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesafgørelse (EU) CCI 2014CZ06RDNP 001 af 28. november 2019 om suspension af mellemliggende betalinger med forbindelse til Den Tjekkiske Republiks landdistriktsudviklingsprogram for perioden 2014-2020 og vedrørende udgifter afholdt i løbet af omfattede perioder, dels mellem den 16. oktober og den 31. december 2018, dels mellem den 1. januar og den 31. marts 2019 [meddelt under nr. C (2019) 8647 final] annulleres
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om en tilsidesættelse af artikel 41, stk. 1, i Europa-Parlamentets og Rådets forordning (EU) nr. 1306/2013 (1) (herefter »forordning nr. 1306/2013«). Kommissionen fandt nemlig fejlagtigt, at de tilskud, som de omhandlede udgifter vedrørte, er blevet tildelt i strid med national lovgivning. Der har imidlertid ikke kunnet konstateres en tilsidesættelse af den nationale lovgivning, for så vidt som sidstnævnte ikke finder anvendelse på den type tilskud, der er berørt af suspensionen af betalinger.
               
            
                  2.
               
               
                  Andet anbringende, der ligeledes vedrører en tilsidesættelse af artikel 41, stk. 1, i forordning nr. 1306/2016. Selv hvis den omhandlede nationale lovgivning skulle finde anvendelse på denne type tilskud (hvilket ikke er tilfældet), vedrører en del af de suspenderede betalinger projekter på hvilke denne lovgivning ikke kan finde anvendelse ratione temporis.
               
            
         (1)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549).